### Beslutninger

Fremsendes til Økonomiudvalget til behandling i henhold til beslutning i byrådets møde den 14. december 2022.

###

Beslutningsforslag fra EL

Nedrivninger af almene boliger sættes i bero.

• Århus kommune er indstævnet i retten af beboere og afdelingsbestyrelse i både [adresse] og [adresse] for med nedrivningerne at diskriminere mennesker og for ekspropriation af privat fælles ejendom.

• Brabrand Boligforening har indstævnet de beboere i [adresse], som har gjort indsigelse mod opsigelse af deres lejemål i de nedrivningsdømte boliger.

• ”Ikke-vestlige” beboere som kriterie for opsigelse af beboere i et boligområde er af Østre Landsret forelagt EU domstolen til præjudiciel bedømmelse.

Alle juridiske tiltag, der i sig selv bør give opsættende virkning.

Det er Enhedslistens opfattelse at byrådet påføres et omfattende erstatningsansvar, ved ikke at stille nedrivningerne i bero indtil der foreligger afgørelser.

Med henvisning til kommunens tabsbegrænsningspligt besluttes flg.:

At 1) De gennem Udviklingsplaner, Helhedsplaner og lokalplaner vedtagelser og givne påbud om nedrivning af boligblokke i [adresse] og Bispehaven sættes i bero indtil der foreligger en afgørelse på de af beboerne igangsatte retssager mod kommune, boligorganisation og stat.

Mange beboere er allerede flyttet fra de nedrivningsudpegede boligblokke i både [adresse] og [adresse]. Blokkene står spøgelsesagtige med tømte boliger og enkelte barrikaderede vinduer.

Hærværk med utryghed for de tilbageblevne beboere bliver nemt følgen.

De boliger og flere andre boliger i området kan boligorganisationen ikke leje ud. Siden ”Ghettostemplingerne” og Byrådets beslutning om at [adresse] almene boliger ikke er attraktive, vil ingen af de for byrådet attraktive beboere bo her. De uattraktive hindres i at flytte ind grundet særlige udlejningsregler, vedtaget af byrådet.

Resultatet er tomgangsproblemer med enorme huslejetab til følge. Et huslejetab som betales af landets almene lejere.

Århus fattes gode familieboliger til at huse flygtninge. P.t. særligt flygtninge fra [adresse]. De boliger findes i [adresse] og [adresse]. Lov er lavet til formålet. Beboerne står parat til at modtage flygtningene.

Kommunen har en forpligtigelse til at huse flygtninge og til at begrænse tab.

Derfor besluttes flg.

At 2) Ledige boliger i [adresse] og Bispehaven udlejes til flygtninge